Cybercoders Jobs in Houston, TX [Page 3] - BusinessWeek
HoustonSugar LandStaffordCypressKatyPasadenaSee More » geluk | SkalkSkryf
Posted in Joh, tagged geluk, hersinskim, sorge on Junie 20, 2010| 5 Comments »
Is geluk ‘n hersinskim
wat water bied
aan ‘n dorre siel?
Skuil daar agter ‘n groter duin
van sorge en verdriet?
Wens ons op ‘n stêr
innie kille hemelruim?
Sal die laaste gil,
die laaste druppel skuim
innie sand verdwyn?
Pleiades stêrre groep
Saamgestelde kleur beeld geskep deur Inseok Song vannie Spitzer Science Center. Verkry vanaf die UCLA webwerf.
Posted in Joh, tagged geluk, sjinese, wysheid on Maart 19, 2010| 3 Comments »
As jy gelukkig wil wees vir ‘n uur, vat ‘n slapie.
As jy gelukkig wil wees vir ‘n dag, gaan vang vis.
As jy gelukkig wil wees vir ‘n maand, trou.
As jy gelukkig wil wees vir ‘n jaar, erf ‘n fortuin.
As jy gelukkig wil wees vir ‘n leeftyd, help iemand anners.
(met dank aan Johan Jonck)
Volmaan Sep 2009
Posted in Joh, tagged Boeddhisme, geluk, maanpreke, volmaan on September 4, 2009| 4 Comments »
Volmaan – Donnerdag 4 September 2009
Wysheid stel mens in staat om weg te breek
vanaf ‘n laer geluk
en te strewe na ‘n hoër geluk.
Dhammapada vers 290
Ons kan nie voorgee dat ons nie ons “kleiner gelukkies” geniet nie. Dit sal vals wees om te sê, byvoorbeeld, dat dit nie lekker is om rustig op ‘n verlate strand in die skadu te sit, met ‘n ligte briesie wat mens afkoel en ‘n glas vars koejawelsap byderhand nie. En tog, die najaag van sulke genot lei tot telleurstelling. Dit is ‘n “laer” geluk. Daar is niks inherent verkeerd met die sintuie nie, dis net dat geluk wat gebasseer word op die bevrediging van sintuiglike begeertes beperk is. Wysheid is dit wat ons besiel om ons aandag na binne te keer en die werkilkheid van ons geluk te ondersoek. Wysheid vra vrae soos: “Is hierdie geluk standvastig?” “Indien nie, waarom jaag ek dit so naastiglik na?” En: “Is daar anner maniere om tevredenheid te bereik?” Die hoër geluk wat die Boeddha van gepraat het is nie afhanklik van die bevrediging van begeertes nie. Dit is die natuurlike gevolg daarvan om gegrond te wees in volmaakte bewustheid, oomblik tot oomblik, ongeag die omstandighede.